PATVIRTINTA

Klaipėdos lopšelio-darželio „Aitvarėlis

direktoriaus 2017 m. vasario 23 d.

įsakymu Nr. UP-10

**RESPUBLIKINĖS IKIMOKYKLINIO IR PRIEŠMOKYKLINIO AMŽIAUS**

**VAIKŲ PIEŠINIŲ IR ERDVINIŲ KŪRYBINIŲ DARBŲ PARODOS**

**„SUSIKURSIU BATUKUS IR KELIAUSIU Į SVEČIUS!“**

**NUOSTATAI**

**I. BENDROSIOS NUOSTATOS**

1. Respublikinės ikimokyklinio ir priešmokyklinio amžiaus vaikų piešinių ir erdvinių kūrybinių darbų parodos „Susikursiu batukus ir keliausiu į svečius!“ (toliau – parodos) nuostatai reglamentuoja parodos tikslą, uždavinius, dalyvius, darbų pateikimo ir organizavimo tvarką.

2. Parodos organizatorius - Klaipėdos lopšelis-darželis „Aitvarėlis“ Laukininkų g. 54, LT-95154 Klaipėda., tel. (8 46)  322 440; el. paštas: [ldaitvarelis@gmail.com](mailto:ldaitvarelis@gmail.com)

3. Parodos nuostatai skelbiami lopšelio-darželio „Aitvarėlis“ tinklalapyje, [www.aitvarelis.lt](http://www.aitvarelis.lt).

**II. TIKSLAI IR UŽDAVINIAI**

4. Tikslas – ugdyti ikimokyklinio ir priešmokyklinio amžiaus vaikų meninę raišką ir kūrybinius gebėjimus, kuriant madingų vaikiškų batų pavasarinę kolekciją.

5. Uždaviniai:

5.1. Skatinti vaikų kūrybiškumą įgyvendinant kūrybines idėjas, fantazijas, svajones;

5.2. Ugdyti išradingumą, estetinį skonį;

5.3. Suburti šeimos narius bendrai veiklai;

5.4. Skatinti kūrybinį bendradarbiavimą tarp ikimokyklinio ugdymo įstaigų.

**III. DALYVIAI**

6. Parodoje kviečiami dalyvauti Respublikos ikimokyklinio ir priešmokyklinio ugdymo įstaigų ugdytiniai, jų tėvai ir pedagogai.

**V. PARODOS ORGANIZAVIMO TVARKA**

7. Parodos organizatoriai – Klaipėdos lopšelio-darželio „Aitvarėlis“ direktorė Aušra Jablonskienė, auklėtojos Giedrė Petrošienė ir Lina Martinavičienė, direktoriaus pavaduotoja ugdymui Vida Sabatauskienė.

8. Paroda organizuojama 2017 m. kovo 27 – 2017 balandžio 28 d.

8.1. Nuo 2017 m. kovo 27 d. iki balandžio mėn. 14 d. paroda eksponuojama Klaipėdos lopšelyje-darželyje “Aitvarėlis”.

8.2. Nuo balandžio 18 d. iki balandžio 28 d. komisijos atrinkti darbai – Grandus prekybos centro II-ame aukšte (prie parduotuvės “Batų kalnas”).

9. Siūloma atnaujinti, dekoruoti, prikelti antram gyvenimui senus batukus arba iš įvairių medžiagų, buitinių atliekų gaminti naujus. Pageidautume, kad batai būtų pristatomi su batų dėžutėmis. Erdviniams darbeliams formatas neribojamas.

10. Piešinių (batų eskizų) formatas - A4.

11. Prie kiekvieno erdvinio darbelio (į dėžutę) turi būti pridėta dalyvio anketa, o ant A4 formato piešinių – anketa priklijuota antroje darbelio pusėje (žr. parodos nuostatų priedą).

12. Kiekviena įstaiga gali pateikti ne daugiau kaip 5 kūrybinius darbus.

13. Kūrybiniai darbai pristatomi į lopšelį-darželį „Aitvarėlis“ iki 2017 m. kovo 24 d. adresu: Laukininkų g. 54, LT-95154 Klaipėda.

**VI. APDOVANOJIMAS**

14. Parodos dalyviams bus įteiktos arba el. paštu išsiųstos organizatorių padėkos.

**VII. BAIGIAMOS NUOSTATOS**

15. Parodos dalyvių darbai autoriams negrąžinami.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Parodos nuostatų priedas

DALYVIO ANKETA

|  |  |
| --- | --- |
| Autoriaus (arba autorių grupės) vardas, pavardė, amžius |  |
| Pedagogo vardas, pavardė |  |
| Ugdymo įstaigos pavadinimas, adresas, telefonas, el. paštas |  |